**Rundāles novada**

**Pilsrundāles vidusskolas**

pašvērtējuma ziņojums

**19.09.2016**

**Saturs**

1. Skolas vispārējais raksturojums .............................................................................................................. 3

2. Iestādes darbības pamatmērķi .................................................................................................................6

 2.1 iepriekš izvirzīto prioritāšu īstenošana ............................................................................................ 7

3. Iepriekšējā vērtēšanas perioda ieteikumu izpilde………………………………………………………9

4. Skolas sniegums kvalitātes rādītājos visu jomu atbilstošajos kritērijos

 4.1.Pamatjoma- MĀCĪBU SATURS ................................................................................................ 11

 4.2. Pamatjoma- MĀCĪŠANA UN MĀCĪŠANĀS .......................................................................... 11

4.4. Pamatjoma -ATBALSTS SKOLĒNIEM .................................................................................. 14

4.5. Pamatjoma- SKOLAS VIDE ........................................................................ …………………18

4.6. Pamatjoma- SKOLAS RESURSI ...............................................................................................19

4.7 Pamatjoma- SKOLAS DARBA ORGANIZĀCIJA, VADĪBA UN KVALITĀTES NODROŠINĀŠANA .............................................................................................................................. 20

5. Citi sasniegumi………………………………………………………………………………………. 22

6. Turpmākā attīstība…………………………………………………………………………………….22

**1.Iestādes vispārīgs raksturojums**

* **Skolas atrašanās vieta un struktūra**

Pilsrundāles vidusskola atrodas Rundāles novada Rundāles pagastā netālu no Rundāles pils. 1979. gadā tika uzcelta pašreizējā skolas ēka un skolēni varēja sākt iegūt vidējo izglītību.

Pilsrundāles vidusskola ir izglītības iestāde ar 3 struktūrvienībām:

1. Svitenes skola, kura atrodas Rundāles novada Svitenes pagastā, kur tiek realizēta pirmsskolas programma.
2. Bērsteles skola , kura atrodas Rundāles novada Viesturu pagastā, kur tiek realizēta pirmsskolas programma.
3. Mūzikas un mākslas skola, mūzikas programmas tiek realizētas Pilsrundāles vidusskolā, bet mākslas programmas – Svitenes pamatskolā (muižā) .
* **Īstenojamās izglītības programmas**

1. Pamatizglītības programma (kods 2101 11 11, licences Nr.V-7837, izsniegta 2015.gada 4. martā). Šo programmu 2016./17.m.g apgūst 228 audzēkņi.

 2. Pamatizglītības pedagoģiskās korekcijas izglītības programma (kods 1201 18 11, licences Nr.V-8051, izsniegta 2015. gada 7. jūlijā). Šo programmu 2016./17.m.g neapgūst .

3. Vispārējās vidējās izglītības vispārizglītojošā virziena programma (kods 3101 10 11, licences Nr. V-666, izsniegta 2009.gada 20. novembrī). Šo programmu 2016./17.m.g apgūst 36 audzēkņi.

4. Vispārējās vidējās izglītības profesionāli orientētā virziena programma (kods 31014011, licence Nr. V- 7839, izsniegta 2015. gada 4.martā). Šo programmu 2016./17.m.g apgūst 7 audzēkņi.

5. Pirmsskolas izglītības programma (kods 01011111, licences Nr. V-7836, izsniegta 2015.gada 4.martā). Šo programmu 2016./17.m.g apgūst 69 audzēkņi.

6. Speciālās pamatizglītības programma izglītojamajiem ar mācīšanās traucējumiem (kods 21 01 56 11, licences Nr.V-7844, izsniegta 2015.gada 10.martā). Šo programmu 2016./17.m.g apgūst 3 audzēkņi.

7. Klavierspēle (kods 10V212 01, licences Nr. P-11435, izsniegta 2015.gada 1.aprīlī). Šo programmu 2016./17. m. g. apgūst 9 audzēkņi.

8. Ģitāras spēle (kods 10V212 02, licences Nr. P-11436, izsniegta 2015. gada 1.aprīlī). Šo programmu 2016./17. m. g. apgūst 17 audzēkņi.

9. Kora klase (kods 10V212 06, licences Nr. P-11437, izsniegta 2015. gada 1.aprīlī). Šo programmu 2016./17.m.g apgūst 6 audzēkņi.

10. Vizuāli plastiskā māksla (kods 20V211 00 (5 gadi), licences Nr. P-11434, izsniegta 2015. gada 1.aprīlī). Šo programmu 2016/17. m. g apgūst 20 audzēkņi.

11. Vizuāli plastiskā māksla (kods 20V211 00 (7 gadi), licences Nr. P-11433, izsniegta 2015. gada 1.aprīlī). Šo programmu 2016./17. m. g apgūst 9 audzēkņi.

12.Klavierspēle (kods 20V212011, licence Nr.P-14527, izsniegta 2016. gada 1.septembrī). Šo programmu 2016./17. m.g. apgūst 6 audzēkņi.

Mūzikas un mākslas skolas programmas akreditētas 2014. gada novembrī, vispārizglītojošās programmas -2015. gadā.

* **Izglītojamo skaits skolā**

 2016./2017. mācību gadā skolā 1.-12.klasēs mācās 271 skolēni, pirmsskolas grupās Svitenē un Bērstelē ir 69 audzēknis. Struktūrvienībā Mūzikas un mākslas skolā mācās 69 audzēkņi.

* + **Pedagogu kvalitatīvais sastāvs**

 Pilsrundāles vidusskolā strādā 50 pedagoģiskais darbinieki, no tiem 8 strādā mūzikas un mākslas skolā. 45 pedagogiem ir augstākā pedagoģiskā izglītība .

No 50 pedagoģiskajiem darbiniekiem ir 26 maģistri. Pedagogu vidējais vecums ir 50 gadi.

Skolas vadību nodrošina direktore, 2 vietnieki izglītības jomā, vietnieks saimnieciskajā darbā un struktūrvienību vadītāji .

**Sociālās vides raksturojums**

 Skolā un struktūrvienībās pārsvarā mācās izglītojamie no Rundāles novada, taču ir izglītojamie arī no Bauskas, Jelgavas novadiem un Rīgas.

 Pilsrundāles vidusskolā un tās struktūrvienībās mācās bērni no 236 ģimenēm. Viena no tām ir audžuģimene. 23 bērni ir no ģimenēm, kurām piešķirts maznodrošinātā statuss.

 Sociālo jautājumu risināšanā veiksmīga sadarbība notiek ar novada sociālo dienestu un bāriņtiesu.

 Skolā darbojas atbalsta komanda , kurā ir sociālais pedagogs, psihologs, logopēds, medmāsa un direktora vietniece izglītības darbā.

 Pašvaldība ir nodrošinājusi visus izglītojamos ar brīvpusdienām, sākot jau ar piecgadīgajiem bērniem pirmsskolas grupās.

**Skolas īpašie piedāvājumi**

* 8.-12. klašu izglītojamajiem darboties skolēnu pašpārvaldē;
* apgūt profesionālās ievirzes programmas mūzikas un mākslas skolā;
* apgūt vispārējās vidējās izglītības profesionāli orientētā virziena programmu;
* pilnveidot sevi daudzās interešu izglītības grupās- 4 tautisko deju kolektīvos, korī, jaunsargu organizācijā, floristikā, karatē, šahā un dambretē u.c;
* pilnveidot sporta nodarbībās modernā stadionā;
* piedalīties festivālos ar sadraudzības skolām Lietuvā un Igaunijā, Baltkrievijā;
* 12.klases absolventiem saņemt “Daktera Ozoliņa fonda” stipendiju;
* saņemt naudas balvas par sasniegumiem mācību olimpiādēs, konkursos, sporta sacensībās (atbilstoši Rundāles novada nolikumam);
* 9.-12.klašu izglītojamajiem, kuru zināšanu vērtējums ir virs 6,5 ballēm , tiek piešķirtas stipendijas;
* pašvaldības piešķirtās brīvpusdienas visiem 4.-12.klašu izglītojamajiem.
* skolas tradīcijas

 Zinību diena

 Olimpiskā diena

 Skolotāju diena

5.,10.klases uzņemšana

 Mārtiņdienas tirdziņš

 Lāčplēša kausa izcīņa

 LR Proklamēšanas diena

 Ziemassvētku pasākumi

 Konkurss „Gada skolēns”

 Popiela

 Komunistiskā genocīda upuru piemiņas diena

 Valentīna dienas pasākums

 Žetonu vakars

 Pirmklasniekiem- 100 diena

 Lieldienu pasākumi

 Ģimenes dienas pasākums

 Vecāku diena

 9. un 12.klases un Mūzikas un mākslas skolas izlaidumi

 Skolas pēdējā diena sākumskolai

 Izlaidums pirmsskolas grupā

**Skolas budžeta nodrošinājums**

Finanšu tāme tiek veidota valsts iedalītās mērķdotācijas (IZM un KM) ietvaros pedagogu darba algām un sociālās apdrošināšanas iemaksām, interešu izglītībai, pirmsskolas izglītojamo apmācībai.

Skolas budžeta tāme tiek izveidota, pamatojoties uz iepriekšējā perioda tāmes izpildi, skolas darbības mērķiem un uzdevumiem konkrētajā laika posmā, skolas attīstības plāna uzdevumiem.

Ar katru gadu pieaug skolas budžetam atvēlētie līdzekļi:

|  |  |
| --- | --- |
| 2015. gadā | 2016. gadā |
| 739458 EUR | 767407 EUR |

Lai stimulētu izglītojamos, ir izstrādāts Rundāles novada nolikums par izglītojamo materiālu stimulēšanu par sasniegumiem olimpiādēs, konkursos, sporta sacensībās un citos interešu izglītības pasākumos. 2016. gadā tika izmaksāti skolēniem 1346 EUR.

Lai motivētu vidusskolēnus paaugstināt savus mācību sasniegumus un sekmētu pamatskolas absolventus iegūt vidējo izglītību, 2011. gada vasarā Rundāles novada dome pieņēma nolikumu par stipendiju piešķiršanu Pilsrundāles vidusskolas 10.-12.klašu izglītojamajiem. No 2015.gada stipendijas saņem arī 9. klašu izglītojamie, kuru vidējais vērtējums semestrī ir virs 6.5 ballēm. Stipendijām 2015. gadā tika piešķirti 6795 EUR.

Visi izglītojamie tiek pilnībā nodrošināti ar mācību grāmatām, darba burtnīcām un dienas grāmatām un mācību līdzekļiem. Šim mērķim no pagasta budžeta un IZM dotācijas izlietoti 13700 EUR.

No 2014. gada janvāra Rundāles novada dome pieņēma lēmumu segt visu 4.-12.klašu izglītojamo ēdināšanu, tas bija ļoti liels atvieglojums ģimenēm, īpaši maznodrošinātām un daudzbērnu ģimenēm. Pašvaldība bērnu ēdināšanai 2016. gadam ieskaitīja 46113 EUR.

Katru gadu pašvaldība piešķir līdzekļus skolu telpu labiekārtošanai un līdzfinansējumu projektu realizācijai.

**2. Iestādes darbības pamatmērķi**

* Kvalitatīvu zināšanu un prasmju nodrošināšana izglītojamajiem, kas dod iespēju sagatavoties tālākizglītībai
* Ciešākas sadarbības veidošana starp skolu un vecākiem.
* Jaunu informācijas tehnoloģiju apgūšana un izmantošana mācību un audzināšanas procesā
* Skolas tradīciju saglabāšana un jaunu veidošana
* Izglītojamo interešu un prasmju papildināšana, piedāvājot profesionālās ievirzes programmas
* Izglītojamajiem drošas vides nodrošināšana

**Iepriekš izvirzīto prioritāšu īstenošana**

Šajā tabulā ir redzami 2015./16.mācību gadā skolas attīstības plānā paredzētās prioritātes un to izpilde

|  |
| --- |
| **1.Mācību darbā** |
| 1.1 Veicināt izglītojamo kompetenču attīstību, īpaši aktualizējot: lasītprasmi, digitālo kompetenci, teorētisko zināšanu sasaisti ar reālo dzīvi. | Pedagogi mācību procesā visos mācību priekšmetos īpašu uzmanību pievērsa skolēnu lasītprasmei un teksta izpratnei.  Skolotāji ir iepazinuši IT pielietošanas daudzveidīgās iespējas un izmanto skolas piedāvātās iespējas mācību procesu bagātinot ar informācijas tehnoloģijām. Mācību stundu tēmas un uzdevumi maksimāli pietuvināti reālās dzīves situācijām nepieciešamajām zināšanām, prasmēm un iemaņām.Skolotāji vada un konsultē zinātniski pētniecisko darbu rakstīšanu 11.klasē.  |
| 1.2 Vērtēšanas kritēriju realizācija sporta stundās | Izstrādāti vērtēšanas kritēriji sporta stundām pa klašu grupām. |
| * 1. Iekļaujošās izglītības principu īstenošana skolēnu izglītošanā: darbs ar talantīgajiem skolēniem, atbalsta pasākumu nodrošināšana speciālajā izglītībā reemigrēto bērnu integrēšana mācību procesā, individuālais darbs ar skolēniem mācību sasniegumu uzlabošanā.
 |  Talantīgie skolēni piedalījās mācību priekšmetu olimpiādēs, konkursos, sacensībās, skatēs. Gūtas godalgotas vietas.  Skolotāji sadarbībā ar skolas psihologu un logopēdu nodrošina skolēniem, kuriem nepieciešams, atbalsta pasākumus mācību procesā, izstrādā individuālos plānus.  Trīs skolēniem, kuri atgriezušies Latvijā no ārzemēm, tika nodrošinātas papildus individuālā darba stundas mācību priekšmetu apguvei.  Skolēniem ikdienā visos mācību priekšmetos tiek nodrošinātas konsultāciju stundas, samazinājies skolēnu skaits, kam tika noteikts pagarinātais mācību gads.   |
| * 1. Seminārs skolotājiem par mācību metožu dažādību
 | Skolotājiem 15.06. 2016. tika noorganizēti kursi “Mūsdienīga mācību stunda”. |
| 1.5 Turpināt pilnveidot atbalsta komandas darbu pozitīvas mācību motivācijas veidošanā skolēniem un atbalsta nodrošināšanā mācību procesā skolotājiem. | Pilnveidota atbalsta komandas sadarbība ar mācību priekšmetu skolotājiem, klašu audzinātājiem, skolēnu vecākiem individuālo plānu izstrādē un analīzē.  Tika izpētīta skolēnu iekļaušanās 1., 5. un 10. klasē, analizēti adaptācijas rezultāti. |
| 1.6 vērtēšanas kritēriju izstrāde vizuālās mākslas programmās | 2016. gada augusta pedagoģiskās padomes sēdē izskatīti. |
| **2.Atbalsts skolēniem** |
| 2.1. pilnveidot atbalsta personāla komandas darbu | Tika aktualizēti ar atbalsta personāla darbību saistītie iekšējie normatīvie dokumenti. |
|

|  |
| --- |
| 2.2 piedāvāt jaunus interešu izglītības  |
| kolektīvus |

 | Skolēniem bija iespēja apmeklēt karatē un domino pulciņu. |
| 2.3 iegādāties skapīšus skolēniem mantu uzglabāšanai | Tika iegādāti vēl 48 skapīši 6.-7 klašu skolēniem. |
| 2.4 ieviest konkursu “Gada klase” | Izstrādāts nolikums, 3 klases kā balvu saņēma ekskursiju. |
| 2.5 iesaistīt izglītojamos starptautiskos projektos | Skolēni darbojas starptautiskos projektos ar skolēniem Lietuvā, Igaunijā, Polijā un Itālijā. |
| 2.6 stiprināt patriotismu, kopt skolas tradīcijas | Tika atzīmētas visas valsts svētku un skolas tradīcijām veltītās dienas, t.sk., 49. draudzības festivāls |
| **3.Skolas vide** |
| 3.1 uzsākt vestibilu renovāciju, kabinetu durvju nomaiņu | 30.08 tika pabeigts 3. stāva vestibila remonts .  |
| 3.2 izveidot rotaļlaukumu pie Svitenes skolas | Iegādāti rotaļlaukuma elementi dažādām vecuma grupām. |
| 3.3 veikt Bērsteles skolas teritorijas labiekārtošanu | Veikta rotaļlaukuma žoga izbūve, kā arī vecā žoga remonts. |
| 3.4 veikt virtuves grīdas renovāciju | 26.08 virtuves grīdas renovācija pabeigta. |
| 3.5 veikt Svitenes muižas ēkas fasādes un iekštelpu kosmētisko remontu | Vasarā veikta muižas ēkas fasādes remonts, kā arī uzsākts iekštelpu kosmētiskais remonts. |
| **4.Resursi** |
| 4.1 turpināt mēbeļu nomaiņu kabinetos Pilsrundālē  | Iegādātas mēbeles mācību kabinetiem Pilsrundālē un pirmsskolas grupām 4218 EUR apmērā. |
| 4.2 gultas veļas komplektu nomaiņa pirmsskolas grupās | Iegādāti Svitenes un Bērsteles pirmsskolas grupām. |
| 4.3 žalūziju iegāde kabinetiem Pilsrundālē un Bērstelē | Augustā žalūzijas iegādātas un uzliktas. |
| 4.4 mācību līdzekļu iegāde Mākslas nodaļai | Iegādāti molberti, krāsas, audekli un citi materiāli. |
| 4.5 projektoru un datoru iegāde Pilsrundālē | Iegādāti 5 projektori ( 4 mācību kabinetos un viens aktu zālē) un datori. |
| **5.Skolas darba organizācija** |  |
| 5.1 izstrādāt skolas nolikumu jaunā redakcijā | Izstrādāts un apstiprināts novada domes sēdē 25.02.2016 |
| 5.2 izstrādāt skolas koplīgumu | Izstrādāts koplīgums, bet vēl nav apstiprināts |
| 5 .3 organizēt bērnu tiesību aizsardzības kursus  | Tika noorganizēti kursi gan pedagogiem, gan tehniskajam personālam. |

**3. Iepriekšējā vērtēšanas perioda ieteikumu izpilde**

1. *Jāveic regulārs metodiskais darbs mācību priekšmetu programmu aktualizēšanā*

 Visas mākslas un mūzikas programmas ir aktualizētas.

*1. Lai nodrošinātu izglītības nepārtrauktību un motivētu audzekņus profesionālajām mācībām , ieteicams izstrādāt un ieviest 20V izglītības programmas mūzikā*

2016. gad 1. septembrī saņemta licence un uzsākta audzēkņu apmācība klavierspēlē 20 V programmā.

*1.,2.1,2.3 pārskatīt , pilnveidot un precizēt un aktualizēt progrmmā atspoguļotās mācību pārbaudes formas un to saturu, to atspoguļojumu žurnālā*

Regulāri notiek pedagogu tikšanās, lai analizētu mācību formuizmantošanu, pārrunāta iespējamā formu daudzveidība, ir tikšanās ar citu Mākslas skolu pedagogiem ( Bauska, Iecava) par mācību darba formu daudzveidošanu mācoties no Labās prakses piemēriem.

*2.3 Regulāri jāvērtē un jāatspoguļo žurnālā izglītojamo mācību sasniegumi klases un mājas darbos, jāveic procesa, ne gala vērtēšana.*

Mācību saniegumi tiek regulāri vērtēti un sasniegumi atspoguļoti dienasgrāmatās, žurnālos .

*2.3 Jāizstrādā precīzi vērtēšanas kritēriji vizuālās mākslas programmās, lai vērtēšanā galvenie nebūtu subjektīvie un estētiskie kritēriji*

Ir izstrādāti 2016. gadā vērtēšanas kritēriji vizuālās mākslas programmās, tie skatīti metodiskajā komisijā un pedagoģiskajā sēdē.

*4.3 organizēt sadarbību ar profesionālās vidējās izglītības iestādēm mākslā un mūzikā , lai rosinātu audzēkņus turpināt mākslas un mūzikas izglītību.*

2015. gada rudenī kopā ar citiem Zemgales reģiona Mūzikas un mākslas iestāžu vadītājiem tikāmies Jelgavas Mūzikas vidusskolā, iepazināmies ar skolu, tajā realizētajām izglītības programmām. 2015. gada decembrī pēc kopīgas sadarbības Jelgavas mūzikas vidusskolas audzēkņi sniedza koncertu Rundāles pilī.

*5.2 Veicot kosmētiskos remontus , vēlams pārdomāt krāsu tonālo risinājumu, lai tas vairāk būtu piemērots mācību procesam*

Šajā gadā kosmētiskais remonts mūzikas programmas realizēšanas kabinetos netika veikts. Tas tiek plānots 2017. gadā, tad arī pārkrāsos sienas.

Mākslas skolā- ir veikts remonts, pielāgojot sienas izstāžu izvietošanai.

*6.1 Klavieres klasē nepieciešamas otras klavieres mācību priekšmeta Kolektīvā muzicēšana programmas īstenošanai un pedagoga demonstrējumiem*

Otras klavieres tika iegādātas jau 2015. gadā

*6.1 Jāpapildina skolas bibliotēka ar nošu materiāliem ģitāras spēles apguvei*

Katru gadu cenšamies papildināt nošu materiālus ģitāras spēlei

*6.1 Pārdomāt iespēju Pilsrundāles vidusskolas telpās organizēt arī vizuālās mākslas programmu apguvi*

Šobrīd Pilsrundāles vidusskolā nevaram atrast vismaz 3 brīvas telpas mākslas programmu realizēšanai, jo skolēnu skaits skolā nevis samazinās, bet palielinās.

*7.2 Iestādes vadītājai jāpārveido vadības organizatoriskā struktūra un jāpieaicina komandā mūzikas un mākslas izglītības metodiķis*

No 2015. gada Mūzikas un mākslas skola vadība ir mainīta. Skola ir sadalīta 2 nodaļās – mākslas nodaļā un mūzikas nodaļā, un katrai ir sava vadītāja, kura atbild arī par metodisko darbu*.*

#### **4. Skolas sniegums kvalitātes rādītājos visu jomu atbilstošajos kritērijos**

##### 4.1.Mācību saturs

* + 1. **Skolas īstenotās izglītības programmas**

Skola 2016./2017.mācību gadā īsteno Mākslas un mūzikas skolā 6 licencētas programmas, t.sk. 2 vizuāli plastiskajā mākslā.

Mācību priekšmetu stundu saraksts ir apstiprināts un atbilst licencētai izglītības programmai. Tas tika izveidots visam mācību gadam ,taču skolēnu skaita izmaiņu dēļ tiek koriģēts.

Atbilstoši mācību priekšmetu programmām pedagogi ir izstrādājuši tematiskos plānus, kuros veic nepieciešamās korekcijas. Visas mācību programmas ir aktualizētas.

**Vērtējums - labi.**

##### 4.2. Mācīšana un mācīšanās

**4.2.1. Mācīšanas kvalitāte**

Mūzikas un mākslas skolā notiek mācību plānā paredzētās stundas.

Mācību nodarbību uzskaites žurnāli tiek aizpildīti atbilstoši prasībām, uzskaite tiek uzraudzīta. Atbilstoši prasībām ir sakārtota izglītojamo reģistrācija un uzskaite.

Iespēju robežās ir sagādāta materiāli tehniskā bāze mācību procesa nodrošināšanai, atbilstoši pedagogu iesniegtajām prasībām. Pedagogu izmantotās darba metodes atbilst mācību priekšmeta specifikai un mācību satura prasībām.

Mācību gada laikā un arī brīvajā laikā pedagogi regulāri apmeklē dažādus kursus specialitātē, lai paaugstinātu darba kvalitāti un gūtu informāciju par novitātēm specialitātē.

Mācību gada laikā tiek veikta mācību darba analīze, fiksētas kļūmes, kuras tiek novērstas. Regulāri notiek pedagogu informatīvās apspriedes, kurās tiek veikta konkrēta perioda darba analīze.

Tiek regulāri rīkotas izstādes apgūto zināšanu kvalitātes kontrolei un publiskai pārskatāmībai. Izglītojamie piedalās plenēros, izglītojošās ekskursijās, pasākumos ārpus izglītības iestādes.

Lai veicinātu audzēkņu ieinteresētību mākslas procesos regulāri notiek plenēri un tikšanās Rundāles pilī, mākslas darbu iepazīšana, muzeju un mākslas darbu krājumu iepazīšana, lekcijas par jaunumiem mākslā.

2014.gadā Vizuāli plastiskās mākslas nodaļas audzēkņi pēc vadītājas ierosinājuma kopā ar Rundāles novada domi un Rundāles pili uzsāka darbu pie krāsojamās grāmatas ģimenēm par Rundāles novadu „Nāc ciemos Rundālē’, kuras zīmējumus ir veidojuši Vizuāli plastiskās mākslas audzēkņi kopā ar pedagoģi Īru Rozentāli, rediģējot Imantam Lancmanim.

Grāmata tika prezentēta 2014.gada jūnijā un šobrīd ir iegādājama Rundāles pils muzejā.

Pedagogi ir informēti par novitātēm mākslā un mūzikā, regulāri apmeklē kursus un mākslas/mūzikas aktivitātes Latvijā.( Rīgas-2015 aktivitātes, konference Rundāles novada darbiniekiem Rundāles pilī , novada pedagogu konference, mācību priekšmetu semināri un kursi).

Mūzikas un mākslas skolas Mākslas nodaļas vadītāja regulāri apmeklē seminārus un konferences, kuras saistītas ar skolas darbību, darbojas Britu vēstniecības un LNKC izveidotajā : “Kultūras vēstnieka” programmā, E-Twinning programmā.

2015./2016.mācību gadā Mākslas skolas ēka, kura ir kultūrvēstures piemineklis, tika īpaši izcelta, jo iestājāmies Latvijas Piļu un muižu asociācijā, uzņēmām kopīgā pieredzes apmaiņā Igaunijas 40 muižskolu vadītājus, ar dažādām radošām aktivitātēm piedalījāmies Leģendu nakti, tika veidoti darbi izstādei “Svitenes pils laiks”.

Tiek radīta saikne pedagogs- vecāks , vecākiem ir dota iespēja apmeklēt mācību stundas , lai izvērtētu pedagogu darbu mācību stundās, pedagogi regulāri sazinās ar izglītojamo vecākiem un informē par problēmām .

Audzēkņiem ir iespēja papildināt mācību stundās apgūstamo ar papildus zināšanām- vasaras prakses laikā un mācību gada laikā tiek aicināti vieslektori mākslas vēsturē, veidošanā, darbā ar materiālu, sadarbojoties ar Latvijas Mākslas akadēmiju.

Audzēkņi un pedagogi piedalās Valsts konkursā un dažādos valstī izsludinātos konkursos mākslā. Audzēkņi tiek iesaistīti valstī būtiskās mākslas akcijās un notikumos- Mākslas dienu aktivitātēs, UNESCO gada notikumi ( Aspazijas un Raiņa gads- 2015, Jaņa Rozentāla gads-2016) , apmeklē muzejus un piedalās vietēja mēroga mākslas aktivitātēs.

Ir izveidota Vizuāli plastiskās mākslas Metodiskās komisija.

 **Vērtējums – labi**

**4.2.2 Mācīšanās kvalitāte**

 Mākslas skola regulāri informē izglītojamos par mācību darbam nepieciešamo, par izvirzītajām prasībām konkrētā priekšmeta apguvei. Izglītojamie zina un izprot mācību darbā izvirzītās prasības.

Izglītojamiem ir dota iespēja izmantot Mūzikas un mākslas skolas instrumentāros resursus, materiālus, literatūru, ir pieeja interneta resursiem, tiek izmantoti fono un video materiāli vielas labākai izpratnei.

Izglītojamie apmeklē stundas un ārpusstundu pasākumus, piedalās izglītojošos pasākumos, vasaras periodā tiek rīkots plenērs mākslas nodaļas audzēkņiem.

Norisinās sadarbība ar Salgales, Iecavas un Vecumnieku, Bauskas mākslas skolām, gūstot pieredzi, sadarbojoties mākslas plenēros, gūstot ieskatu par nākotnes perspektīvu .

Labākie skolas audzēkņi tiek apbalvoti mācību gada beigās, tādējādi stimulējot mācību vielas veiksmīgākai apguvei.

Izglītojamiem tiek sniegta iespēja bezmaksas nokļuvei izglītības iestādē, kas veicina mācību procesu, jo mazina kavējumu iespējas, rada iespēju papildus izmantot skolasmateriāli tehnisko bāzi. Tiek veikta sadarbība ar novada kultūras un izglītības iestādēm.

Izglītojamie iesaistās skolas projektos- dažādās ārpusskolas aktivitātēs- arī dažādos Vislatvija radošos projektos ( Mākslas dienas; RADI Latvijā ).

Audzēkņi un pedagogi regulāri apmeklē citas Mūzikas un mākslas skolas, lai gūtu pieredzi

( „Baltais flīģelis”, Ikšķiles Mākslu skola)

 **Vērtējums – labi**

**4.2.3 Vērtēšanas kā mācību procesa sastāvdaļa**

 Skolā ir izstrādāta kārtība, kādā notiek izglītojamo mācību sasniegumu vērtēšana, ievērojot valstī noteikto kārtību. 2016. gadā pārstrādāti vērtēšanas kritēriji.

 Pedagogi vērtē izglītojamo mācību sasniegumus. Tiek regulāri veikta mācību darba analīze. Mācību gadu beidzot, tiek veikta mācību darba un audzēkņu sasniegumu detalizētāka analīze.

Regulāri ar mācību darba rezultātiem tiek iepazīstināti audzēkņu vecāki. Pastāv informatīvā saikne- pedagogs- vecāks ( dienasgrāmatas, informatīvās vēstules, sapulces, tikšanās ar pedagogiem, telefonsarunas).

Izglītojamie tiek iepazīstināti ar vērtēšanas sistēmu katrā konkrētā priekšmetā ( gan uzsākot priekšmeta apguvi, gan pirms mācību pārbaudes darba) . Regulāri tiek skaidroti vērtēšanas kritēriji gan audzēkņiem , gan vecākiem.

Izglītības iestāde apkopo informāciju par katra izglītojamā sekmēm mācību priekšmetā, sasniegumiem un kļūmēm.

Izglītojamie un vecāki tiek iepazīstināti ar vērtējumiem, ieteikumiem, kļūdu analīzi.

Apkopojumu rezultāti tiek izmantoti mācību procesa pilnveidei.

**Vērtējums- pietiekami**

**4.4.Atbalsts izglītojamajiem.**

**4.4.1 Psiholoģiskais atbalsts, sociālpsiholoģiskais atbalsts un izglītojamo drošības garantēšana**

Visiem pasākumiem ir izstrādāti drošību reglamentējoši normatīvie akti, pastāv noteikta kārtība ārpusstundu pasākumu organizēšanai.

Izglītojamiem ir nodrošināta droša nokļūšana no citām mācību iestādēm uz Mākslas skolu un arī nokļūšana mājās.

Regulāri tiek uzklausīti audzēkņu viedokļi, radīta stabila saikne pedagogs- vecāks-bērns.

Vecāki piedalās mācību stundās, kas sniedz papildus informāciju par bērnu komforta līmeni mācību stundās un bērnu saskarsmi ar pedagogu.

Audzēkņiem ir iespēja piedalīties vasaras plenērā, kuru organizē gleznotāja Īra Rozentāle un darboties līdzās augsta līmeņa profesionāļiem, gūstot papildus pieredzi un pārliecību par savām spējām.

Audzēkņiem vienmēr tiek sniegta palīdzība konfliktsituācijās, risinot tās ar vadītājas, pedagogu , vecāku palīdzību.

Skolā ir pieejamas pirmās palīdzības aptieciņas. Izglītojamie un pedagogi ir informēti, kā rīkoties traumu gadījumos. Iestādes personāls ir iepazīstināts ar evakuācijas plānu, kā arī iekšējās kārtības noteikumiem.

**Vērtējums –labi**

**4.4.2 Atbalsts personības veidošanā**

 Mākslas skolā ir nodrošināta pietiekami estētiska vide audzēkņu nodarbībām, brīvā laika pavadīšanai .Tiks izveidota “Radošā istaba” Svitenes pilī audzēkņu atpūtai un individuāliem radošiem brīžiem.

Notiek sadarbība ar Rundāles pili, Mežotnes pili, „Balto māju” ,Rīgas Latviešu biedrības namu, citām Mūzikas un mākslas skolām un iestādēm ,kuras sniedz iespēju audzēkņu izglītošanas paaugstināšanā, rada reālu saikni –audzēknis- mākslas darbs.

Regulāri tiek apmeklētas mākslas izstādes, koncerti. Tiek sekots līdzi novitātēm mākslā un mūzikā( Rīga-2014, Radi 2014)

Audzēkņiem tiek nodrošinātas telpas, kurās uzkavēties līdz mācību procesa sākumam, izklaides un papildus mācību iespējas, pieeja interneta resursiem.

Pavasara un rudens periodā pie izglītības iestādes ir iespēja pavadīt laiku pirms/pēc nodarbībām Saules dārzā un bērnu rotaļu laukumā, ir radīta estētiski sakopta vide, strūklaka.

Audzēkņiem tiek dota iespēja uzstāties arī novada pasākumos, kas papildina audzēkņu publiskās uzstāšanās pieredzi .

Tiek rīkoti izglītojoši izbraukumi uz Mākslas dienu sarīkojumiem, Rundāles pili, Mežotnes pili un pilskalnu, sadarbība ar mākslas skolām- Iecavas Mūzikas skolu, Salgales Mūzikas un mākslas skolu, Jūrmalas mākslas skolu, Ķekavas mākslas skolu, Bauskas mākslas skolu, Siguldas „Balto flīģeli”, Ikšķiles Mākslu skolu u.c.

Beidzoties aktīvajam mācību procesam, tiek rīkots mācību plenērs Svitenes muižā, Saulesdārzā ,Rundāles pilī un Jūrmalā, notiek sadarbība ar Salgales, Iecavas Vizuāli plastiskās mākslas nodaļām.

Audzēkņiem tiek dota iespēja piedalīties dažādos mākslas konkursos, iepazīt māksliniekus- spilgtas personības.

Vizuāli plastiskās mākslas programmas audzēkņi ir piedalījušies vizuālo darbu konkursā „XXV Vispārējo latviešu Dziesmu un XV Deju svētkus gaidot”, 11. Starptautiskajā vizuāli plastiskās mākslas konkursā “Es dzīvoju pie jūras” un piedalījušies apbalvošanas pasākumā Jūrmalas mākslas skolā, karikatūru konkursā „Runča piedzīvojumi”, vizuālās mākslas konkursā ” Ceļosim kopā”, ideju konkursā par Viesītes logo izveidi, mākslas grāmatas par Rundāles novadu veidošanā, fotokonkursos,.

2014./15. mācību gadā un 2015./16.mācību gadā- konkursā-”Es dzīvoju pie jūras”- audzēknis Kristaps Beitiņš saņēma pateicību.

Audzēkņi piedalās Valsts konkursā mākslā, dažādos starptautiskos, Latvijas un novada konkursos.

Tiek regulāri sekots aktuālākajam mākslā , gūtas papildus zināšanas( Māksla un zinātne- EKSPERIMENTA) .

Audzēkņi apmeklē izstādes Rundāles pilī, Bauskā, Rīgā , mākslas izstādes ( Rīgas birža, dažādi muzeji) , tiek iepazīstināti ar radošās industrijas izpausmēm mākslā, kreatīvām novitātēm ( privātās galerijas, radošie kvartāli Rīgā) , tiek iepazītas jaunās un atjaunotās kultūrceltnes ( Nacionālā bibliotēka, Nacionālais muzejs)

Mācību gadam beidzoties, tiek sveikti labākie audzēkņi, notiek darbu izstādes Svitenes pilī.

Audzēkņi un pedagogi regulāri piedalās dažādos Rundāles novada sarīkojumos.

Mākslas pedagoģes Īras Rozentāles darbi un audzēkņu darbi regulāri tiek eksponēti Rundālē, Bauskā, Saldū u.c. Latvijā.

Darbojas radošā studija, kurā skolas audzēkņiem ir iespēja padziļināti apgūt zīmēšanas un gleznošanas prasmes.

Mākslas pedagogiem ir izveidojusies sadarbība ar Pakroja gleznošanas studiju, tiek rīkotas apmaiņas izstādes.

**Vērtējums- labi**

* + 1. **Atbalsts karjeras izglītībā**

Audzēkņiem regulāri tiek izvietota informācija par mākslas papildus un arī tālākām izglītības iespējām- kursi, nometnes, plenēri, starptautiskās vasaras skolas, plenēri.

Audzēkņi tiek informēti arī par lielākajiem mūzika un mākslas notikumiem valstī, novadā, pasaulē.

Audzēkņi mācību ekskursiju laikā apmeklē gan vidējā profesionālā mācību iestādes, gan augstākās mācību iestādes ( Mūzikas akadēmija, Kultūras akadēmija, Mākslas akadēmija) , lai gūtu ieskatu mākslas un mūzikas izglītības pielietojamībai un perspektīvām.

Mākslas un Mūzikas skolā notiek tikšanās ar māksliniekiem, arī pedagogi regulāri dalās pieredzē par mākslas apgūšanas pieredzi Latvijā.

Vasaras praksē pie audzēkņiem viesojas un sniedz meistarklases profesionāli mākslinieki, ieinteresējot audzēkņus .

Pedagogi un vadītāja regulāri piedalās dažādos informatīvajos semināros un konferencēs, gūstot informāciju par karjeras iespējām un novitātēm šajā jomā**.**

Izglītības iestāde regulāri informē par izglītības iestādes novitātēm vecākus, audzēkņus, interesentus – gan interneta vietnē [www.rundale.lv](http://www.rundale.lv) , gan novada laikrakstā „Rundāles novada ziņas” , par skolas aktivitātēm ir informācija arī Pilsrundāles vidusskolas lapā – [www.vidusskola.rundale.lv](http://www.vidusskola.rundale.lv)

**Vērtējums- pietiekami**

* + 1. **Atbalsts mācību darba diferenciācijai**

 Mākslas skola atbalsta izglītojamo dalību dažādos konkursos, skatēs, mācību izbraukumos.

Mācību gada laikā notiek dažādi izbraukumi un mācību ekskursijas uz konkursiem, mākslas izstādēm un mākslas telpām, veidojas sadarbība ar Latvijas māksliniekiem, mākslas organizācijām ( Rundāles pils ,Mežotnes pils, RIXC, „Trīs krāsas”, Ilzes Dilānes papīra darbnīca, podnieku darbnīca „Baltā māja”, Bauskas pils, Bauskas muzejs, Pakrojas muiža, Saldus muzejs u.c. ) , notiek plenēri Rundāles pilī, izbraukuma plenēri Rundāles pils dārzā, podnieku sesijas pie „Baltās mājas”, apmeklēti Mākslas dienu pasākumi Rīgā, Ķekavā, Ikšķilē, Rundāles novadā, notikusi viesošanās Jūrmalas Mākslas skolā, apmeklēts Jūrmalas muzejs, iepazīts Rundāles pils- muzejs, noticis izbraukuma plenērs Jūrmalā un smilšu skulptūru veidošana.

Audzēkņi piedalījās arī praksē- ekskursijā „Muzeju nakts” Rīgas pilī, Rīgas biržā.

Audzēkņi piedalījās arī Rundāles novada Mākslas dienās un veidoja darbus UNESCO Mākslu izglītības nedēļas ietvaros, darbojās „Radi 2014”pasākumā.

 Skolā tiek nodrošināts transports, arī tiem audzēkņiem, kuri mitinās tālākās novada vietās, tiek iegādāti konkursiem nepieciešamie materiāli, apmaksātas dalības maksas.

Ar Rundāles novada domes lēmumu ģimenēm, no kurām skolu apmeklē vismaz 2 skolēni, atcelta mācību maksa, nav jāmaksā arī daudzbērnu ģimeņu bērniem.

Pedagogiem tiek izteikta publiska atzinība par veikto darbu talantīgāko audzēkņu izglītošanā.

Presē un interneta vietnē – [www.rundale.lv](http://www.rundale.lv) , [www.vidusskola.rundale.lv](http://www.vidusskola.rundale.lv) tiek ievietots vizuālais un informatīvais materiāls par audzēkņu un pedagogu sasniegumiem, dalību skatēs, konkursos, pasākumos.

Izglītības iestāde organizē darbu ar tiem audzēkņiem, kuri konkrētu iemeslu dēļ nav varējuši kādu laiku apmeklēt mācību stundas.

Tiek veikta darbs ar talantīgākajiem audzēkņiem un audzēkņiem, kam nepieciešama papildus palīdzība. Papildus nodarbībām tiek nodrošināts transports un nepieciešamie materiāli.

**Vērtējums- pietiekami**

* + 1. **Sadarbība ar izglītojamo ģimeni**

 Mākslas skolā regulāri tiek rīkotas vecāku sapulces, kuras tiek labi apmeklētas.

Vecākiem sapulču dienā un visa mācību gada laikā notiek atklātās mācību stundas.

Vecāki piedalās mācību atskaites izstāžu atklāšanā, mākslas grupu izbraukumos, kopējos pasākumos ārpus mācību iestādes. Viņiem pieejama informācija par mācību vielas apguves plāniem un procesu, par skolēnu sasniegumiem un problēmām.

Regulāri ir pieejama informācija par ieskaišu, pārbaudījumu, transporta grafiku, mācību maksām.

Vecākiem vienmēr ir iespēja kontaktēties ar iestādes vadītāju aktuālu jautājumu risināšanai, ir iespēja regulāri kontaktēties ar priekšmetu pasniedzējiem. Viņiem tiek izteikta publiska pateicība par atbalstu skolas darbībā, par atbalstu izglītojamo sasniegumos.

Izglītības iestāde atbalsta izglītojamos no maznodrošinātām un daudzbērnu ģimenēm, piedāvājot iespēju izmantot skolas materiāli tehnisko bāzi un transporta iespējas.

Ir aizsākta padziļināta sadarbība ar vecākiem- vasaras radošās prakses dienās vecāki vakaros tikās un darbojās kopā ar audzēkņiem.

**Vērtējums- labi**

**4.5.Skolas vide**

**4.5.1 mikroklimats**

Skola veicina audzēkņos, vecākos un skolas darbiniekos piederības apziņu un lepnumu par skolu. Veidojot skolas tēlu, regulāri tiek rakstīts novada avīzē „Rundāles novada Ziņas” , informatīvajā lapā – [www.rundale.lv](http://www.rundale.lv) un [www.vidusskola.rundale.lv](http://www.vidusskola.rundale.lv) , „Bauskas Dzīve” par jaunumiem skolā, skolēnu sasniegumiem.

Mācību iestādē regulāri tiek izvietoti audzēkņu darbi, pedagogu mākslas darbi, tādējādi sniedzot audzēkņiem gandarījumu par paveikto, radot estētisku vidi un tuvāku saikni ar pedagogu.

Notiek sadarbība ar Rundāles pili, Mežotnes pili, „Balto māju” , Mežotnes pili, Bruknas muižu, Bauskas muzeju un citām iestādēm, kuras sniedz iespēju audzēkņu izglītošanas paaugstināšanā, rada reālu saikni –audzēknis- mākslas darbs.

Izglītības iestādē ir izvietoti arī Latvijā pazīstamu mākslinieku - V.Heinrihsona, Ī.Rozentāles, M.Bērziņas- darbi, tādējādi sniedzot audzēkņiem priekšstatu par mākslas veidiem, veidojot estētisko gaumi.

Vasarā audzēkņiem ir iespēja papildus skolas vasaras praksei apmeklēt Īras Rozentāles un novada domes rīkoto starptautisko plenēru pie Svitenes muižas, un podnieku plenērus radošajā darbnīcā „Baltā māja”.

Audzēkņi apmeklē izstādes, vēlāk kopā ar pedagogiem analizējot redzēto un dzirdēto, lai paaugstinātu mākslas izpratnes līmeni.

Ir izstrādāti iekšējās kārtības noteikumi, ar kuriem visi ir iepazīstināti.

**Vērtējums - labi**

**4.5.2 fiziskā vide**

Pilsrundāles vidusskolas struktūrvienības Mūzikas un mākslas skola Vizuāli plastiskās mākslas nodaļa atrodas Svitenes muižā, kura šī gada jūlijā atzīmēja 180. dzimšanas dienu. Ēka atrodas skaistā un gleznainā vietā.

Skolas kolektīvs cenšas uzturēt skolas telpas tīras un patīkamas. Skolas telpās ir normām atbilstoši sanitārhigiēniskie apstākļi.

Projekta „Radošā industrijas ietvaros ir izveidota un aprīkota klase – studija zīmēšanai un gleznošanai.

Ir atrisināta skolas vestibila apsildīšana ziemas periodā, iegādājoties siltā gaisa plūsmas apsildes iekārtu.

Izglītojamo drošībai visos stāvu koridoros un klašu kabinetos ir izvietotas evakuācijas shēmas.

Skolotāju istabā ir pieejams dators ar interneta pieslēgumu.

Skolas apkārtne ir apzaļumota, skolēni var justies tās teritorijā droši.

 **Vērtējums- pietiekami**

**4.6. Resursi.**

**4.6.1 Iekārtas un materiāltehniskie resursi**

Skolā ir pietiekams skaits atbilstoši ierīkotu telpu, lai realizētu izglītības programmas. Mēbeles un iekārtas pamatā atbilst skolēnu vecumam un augumam, taču jāturpina to nomaiņa. Skola iespēju robežās nodrošina kabinetus ar nepieciešamajiem materiāli tehniskajiem resursiem. Nepieciešams iegādāties fotoaparātu, datorus un datorprogrammu foto apstrādei, interaktīvo tāfeli un televizoru trīsdimensiju foto un video veidošanai.

2011./2012.gadā ES projekta „Radošās industrijas” ietvaros ir veikts mākslas nodarbībām paredzēto 2 telpu kosmētiskais remonts, siltināti logi, iegādāts darbam nepieciešamais inventārs- prožektori, uzstādījumi, molberti-, sakārtots apgaismojums, izgatavoti plaukti audzēkņu darbiem, galdi un krēsli darba procesa nodrošināšanai.

2016./17.mācību gadā ir uzrakstīts “LEADER” un “LATLIT” projekti Mākslas skolas – Svitenes pils vides uzlabošanai un atjaunošanai. Rezultāti vēl nav saņemti.

**Vērtējums- pietiekami**

**4.6.2 Personālresursi**

Mākslas skolā strādā 5 pedagogi. Visiem ir augstākā izglītība.

Pedagogi ceļ savu kvalifikāciju, piedaloties kursos:

 Vizuālās mākslas pedagoģe piedalījās kursos-„Vizuālās mākslas skolotāju profesionālo un pedagoģisko kompetenču pilnveide”, „Māksla terapija: kopīgais ar māksla terapiju un atšķirīgais’.

Skolas vadītāja – pedagogu profesionālās pilnveides kursos „Dzejnieka krūšutēls”, mūzikas terapijas meistarklasē „Emocionālā komunikācija mūzika terapijā”, 5- th international Art Therapies Summer School „Power of Solitude;Relationships with Others”, „Simboliskā valoda konsultēšanā. Arhetipiskās formas un skaitļi”.

Ir izstrādāts pedagogu kvalifikācijas celšanas plāns.

**Vērtējums- labi**

* 1. **Skolas darba organizācija , vadība un kvalitātes nodrošināšana**
		1. **Skolas darba pašvērtēšana un attīstības plānošana**

Skolas vadība plāno skolas darba kontroli un izvērtēšanu, kontrolē un pārrauga personāla darbu, atbalstot un izvirzot prasības. Tas notiek visos līmeņos.

Katru mācību gadu augusta mēneša pedagoģiskās padomes sēdē tiek izanalizēti iepriekšējā mācību gadā izvirzītie uzdevumi, kā arī noteikti uzdevumi nākamajam mācību gadam.

Mācību gada beigās skolotāji raksta sava darba pašvērtējumu, kurā izanalizē gan sasniegto mācību darbu, gan audzināšanas darba, kvalifikācijas celšanā, gan norāda savas veiksmes un neveiksmes, kā arī ieteikumus skolas dzīves uzlabošanai.

Divas reizes gadā, semestra beigās, skolotāji izanalizē mācību rezultātus klasēs, tos izskata pedagoģiskajā padomes sēdē.

Arī izglītojamie piedalās skolas darba izvērtēšanā- gan veidojot skolas attīstības plānu, gan izvērtējot veikto projekta nedēļā, gan savu un klases biedru padarīto ikdienas mācību stundā.

Arī skolas vadība ne tikai kontrolē skolotāju un darbinieku darbu, bet arī iknedēļas vadības apspriedēs izvērtē iepriekšējās nedēļas notikumus, kā arī aktuālas problēmas.

Skolas vadība vērtēšanas procesā iegūto informāciju izmanto, lai apzinātu skolas darba stiprās puses, kā arī nepieciešamos uzlabojumus.

Ir izstrādāts 3 attīstības plāns- 2014.-2016. gadam. Attīstība plānā ir vispārēja informācija par skolu, izanalizēti iepriekšējā plānā izvirzītie uzdevumi, noteiktas skolas stiprās puses un tālākas attīstības vajadzības. Skolas darba izvērtēšanā piedalījās gan visi skolas darbinieki, gan vecāki un izglītojamie. Strādājot darba grupās, tika izanalizēti iegūtie rezultāti un izvirzīti uzdevumi tālākajiem 3 gadiem.

 Attīstības plāns ir konkrēts un reāls. Tas ietver attīstības prioritātes, to realizācijai noteikti termiņi, nozīmētas atbildīgās personas.

 Katra gada darba plāns ir veidots, pamatojoties uz plānā izvirzītajām prioritātēm.

 Attīstības plāns ir skatīts skolas pedagoģiskās padomes sēdē, kā arī skolas padomes sēdē.

**Vērtējums - labi**

**4.7.2 Skolas vadības darbs un personāla pārvaldība**

Ir izstrādāta vadības organizatoriskā struktūra. Skolas vadības komandu veido- direktore, 3 vietnieki (2 izglītības jomā un 1 saimnieciskajā darbā) un 4 struktūrvienību vadītāji (t.sk. arī mūzikas nodaļas un mākslas nodaļas vadītāji). Reizi nedēļā vadības komanda satiekas , lai izanalizētu iepriekšējā nedēļā paveikto un nākamajā plānoto, tiek nodrošināta informācijas apmaiņa.

Skolā ir izstrādāta visa pedagoģiskā procesa organizēšanai nepieciešamā dokumentācija. Iekšējie normatīvie akti regulāri tiek papildināti vai tajos tiek veikti grozījumi.

Skolā ir pedagoģiskā padome, kuras sastāvā ir arī mūzikas un mākslas skolas pedagogi. Pedagogi darbojas metodiskajās komisijās, ir izveidota arī metodiskā padome.

Pilsrundāles vidusskolā ir skolas padome, kā arī skolēnu pašpārvalde.

**Vērtējums-labi**

**4.7.3 Iestādes sadarbība ar citām institūcijām**

Skolai ir ļoti laba sadarbība ar pašvaldību. Reizi nedēļā iestādes vadītāja tiekas novada domē ar priekšsēdētāju un citu iestāžu un struktūrvienību vadītājiem, lai pārrunātu aktuālākos jautājumus .Novada dome piešķir līdzekļus gan infrastruktūras, gan materiālās bāzes pilnveidošanai.

Laba sadarbība skolai ir ar Rundāles pili. Izglītojamajiem ir iespēja bez maksas apmeklēt muzeju, skolotāji organizē stundas kultūras vēsturē, mākslā, pilī notiek arī dažādi skolas pasākumi, piemēram, koncerti.

Skolai ir ilgstoša- no 1967. gada- sadarbība ar Pjarnu Jaagupi ģimnāziju Igaunijā un Soločai vidusskolu Lietuvā. Izglītojamie reizi gadā tiekas festivālos, kuros parāda savas spējas sportā, mākslas jomās, kā arī iepazīt valstis un veido savstarpējas attiecības. Skolotāji dalās savā pieredzē.

Jau 4 gadus laba sadarbība ir izveidojusies ar ģimnāziju Polijā- Gļiņankā.

**Vērtējums-labi**

 **5. Citi sasniegumi**

Pilsrundāles vidusskolai ir arī citi sasniegumu, ar kuriem tā var lepoties:

* izglītojamo sasniegumi centralizētajos eksāmenos

Draudzīgā aicinājuma fonda skolu reitingā starp lauku vidusskolām 2015. gadā kopvērtējumā 2. vieta Latvijā, angļu valodā -1. vieta.

* olimpiādes

2015. gadā atzinība valsts bioloģijas olimpiādē.

* Sportā

2016.- divas 2. vietas un viena 3. vieta valsts mēroga vieglatlētikas sacensībās

**6. Turpmākā attīstība**

**Mākslas skolai**

* materiālās bāzes pilnveidošana,
* interešu izglītības un mūžizglītības programmu piedāvājums pieaugušajiem,
* mācību procesa modernizācija,
* mācību telpu kosmētiskais remonts,
* plašāk izvērsta sadarbība ar citām mūzikas un mākslas skolām vasaras skolu un plenēru rīkošanā,
* iesaiste dažādos projektos.

Iestādes direktore /Anda Liškauska/

SASKAŅOTS

|  |
| --- |
| Rundāles novada domes priekšsēdētājs |
| (dokumenta saskaņotāja pilns amata nosaukums) |
| Aivars Okmanis |  |  |
| (vārds, uzvārds) |  | (paraksts) |
|  22.09.2016 |
| (datums) |
| Z.v. |